
ŠEĆERNA  BOLEST

Diabetes  mellitus

· Uvod

Šećerna  bolest  je  najčešći  metabolički  poremećaj  i  sigurno  je jedna  od  najčešćih  endokrinoloških  bolesti   savremenog   načina  življenja  .Osnovna karakteristika  dijabetesa je  nereguliran  šećer  u krvi.  Bolest  je  hroničnog  toka  .Šećerna  bolest   je  neizlječiva  i   traje  do  kraja  života  svakog oboljelog  .

U svom  toku  ima  progredijentan  karakter , praćen  stvaranjem  nepovratnih  promjena  na  organima  ili organskim  sistemima  bolesnika .Najčešće  je  zahvaćen  vaskularni i nervni  sistem ,  periferni  organi,  zatim  bubrezi  i  retina (mrežnjača  oka).

Diabetes mellitus  je  problem  svakog  društva .U  njegovom  rješavanju  pored  bolesnika i  zdravstvenih  radnika , mora  učestvovati   i  cijela  društvena zajednica .Liječenje   je skupo  i doživotno .Zbog dugotrajnosti  liječenja  i  mnoštva  komplikacija , kod  oboljelih  je  smanjena  životna  i  radna sposobnost . 

 Historijat

Prvi  pisani  dokument  o ovoj  bolesti potjeće iz  Egipta (Ebersov papirus,oko 1550 godine p.n.e.).U historiji  se šećerna  bolest  spominje  na  više  načina   i   to  kao  : 

Bolest  gdje  bubrezi  izlučuju  mnogo mokraće (Aretej).Bolest  žeđi (Indijski  liječnik  Čang-Čong King)Bolest gdje  oboljeli  imaju  učestale  gnojne  infekcije  kože (Indijski  liječnik  Sušruta).U XI vijeku Ibn Sina je prvi opisao dijabetičnu  gangrenu  .

M.Dobson 1776. godine  otkriva  da  je  slatka  tvar   u  mokraći  dijabetičara  šećer  .

Claude  Bernard   u  XIX vijeku  dokazuje  da  je  kod  dijabetičara  povečana koncentracija glukoze  u  krvi    zbog  čega  se  pojavljuje  i  u mokraći  .

1850.god. Fehling  otkriva  kvantitativnu  metodu  određivanja  šećera  u  krvi .

Prout  opisuje  prvu  dijabetičku  komu  a  Kussmaul 1874.god. opisuje poseban  tip  disanja u dijabetičnoj  komi  .

Krajem  XIX vijeka  Minkowski i von  Mering  opisuju  značaj  gušterače kod  dijabetičara . Oni  su  izvadili  gušteraču  i  prvi dobili  klasični  dijabetes  eksperimentalno  .

Langerhans  1867. prvi opisuje  otočiće  u   gušterači čiju endokrinu  funkciju opisuje  Laguesse  1893 .

Sharpey-Schafer 1916. Izražavaju  uvjerenje  da Langerhansovi otočići  izlučuju neku materiju  koja  regulira  metabolizam ugljenih  hidrata  .Taj hipotetički  hormon  je nazvan  Insulinom  .

Lane  opisuje dvije  vrste  čelija  u Langerhansovim  otočićima  i  to , alfa i beta  čelije  .

Banting  i Best  su u Torontu  1921.  otkrili  da  se hormon  stvara u beta čelijama Langerhansovih  otočića .

Collip  usavršava  prečiščavanje   i  koncentraciju  insulina  1922.   te insulin  se  prvi put  daje  oboljelim  od  šećerne  bolesti   što  dovodi  do  izrazitog  kliničkog  poboljšanja  .

Janbon  sa  saradnicima  1942.godine otkriva  hipoglikemijski  učinak  sulfonamida(spojevi iz reda  sulfanil uree).

1957. Pomeranze  i  Krall uvode   u  terapiju  dijabetesa  bigvanide  .

1955. Sanger  objašnjava  sastav  insulina .

1957. Otkriven   drugi   hormon  gušterače  - glukagon  .

1963. Uspijeva  prva  sinteza  insulina .

· Epidemiologija

Šećerna bolest  je jedan  od  najčešćih  metaboličkih  poremećaja  u  ljudskoj  populaciji  .

Učestalost  ovog  poremećaja  je  različita  u  pojedinim   populacijskim  skupinama  što  se  može vidjeti  na dijagramu  1.

Smjernice  iz  programa  Svjetske zdravstvene organizacije i međunarodne dijabetičke federacije.

Dva su osnovna oblika šećerne bolesti: insulin ovisni oblik šećerne bolesti (IDDM ili tip 1) i inzulin. neovisan oblik šećerne bolesti (NIDDM ili tip 2). Tip 2 šećerne bolesti je mnogo češći i čini oko 90% svih slučajeva šećerne bolesti u svijetu.

Šećerna bolest je četvrti uzrok smrtnosti u svijetu

Danas u svijetu ima oko 135 miliona osoba sa šećernom bolešću   s povećanjem na 300 miliona za 25 godina. Povećanje će rasti po stopi od 45% u razvijenim zemljama i 200% u zemljama u razvoju.

Većina novootkrivenih slučajeva bit će tip 2, a najviše od toga u Kini, Indiji i Africi.

Od 1985. god. broj slučajeva šećerne bolesti u svijetu se utrostručio.

Stanovništvo u mnogim zemljama postaje starije. Šećerna bolest se češće javlja među starijim stanovništvom te se i na taj način povećava broj osoba sa šećernom bolešću.

75% šećeraša umire od bolesti srca i krvnih žila. Šećerni bolesnici imaju 2-5 puta veći rizik od kardiovaskularnih oboljenja u odnosu na drugu populaciju.

Šećerna bolest je najčešći uzrok amputacije potkoljenica.

Šećerna bolest je vodeći uzrok sljepoće i poremećaja vida među odraslim stanovništvom , ekonomski razvijenog društva.

Uznapredovale komplikacije šećerne bolesti (sljepoća, otkazivanje bubrega, zatajivanje cirkulacije, srčane poteškoće, polineuropatije itd) zahtijevaju veliko angažiranje medicinske pomoći i njege. Troškovi  liječenja  šećerne  bolesti  odnose oko 10 % budžeta  za zdravstvo.

25% država svijeta nema u svojim nacionalnim planovima zdravstva posebno planiranu zaštitu i medicinsku pomoć , za osobe oboljele  od  šećerne   bolesti..

Rizik  obolijevanja od  dijabetesa  insulinoovisnog tipa  mnogo  je  manji  od dijabetesa  insulinoneovisnog  tipa (1:10 do 1,5:10).

Broj  obolijevanja od insulinoovisnog tipa se  izražava  na  100 000 stanovnika.Primjetan  je  porast  obolijevanja  u skandinavskim  zemljama  2-35/100 000,dok je u Japanu 1-2/100 000 oboljelih  .U  Norveškoj  Poljskoj ,Austriji ,Mađarskoj  porast  obolijevanja   ima karakter epidemije  .U Hrvatskoj  iznosi  6/100 000.U našoj  zemlji  nema  novih  podataka ,dok  je 1992  incidencija   obolijevanja  iznosila  7/100 000.

Rizične  populacijske skupine  za obolijevanje  od  dijabetes melitusa :

a.Osobe  koje  imaju  pozitivnu  porodićnu anamnezu (u  porodici  ima  oboljelih  od dijabetesa).

b.Gojazne osobe 

c.Osobe  preko  65  godina  života .

d.Osobe  sa visokim  krvnim tlakom 

e.Osobe  sa  povišenim  masnoćama u krvi .

f.Žene  koje  su  rađale  djecu  sa  tjelesnom  težinom  većom  od  4500g.

Prema  izvještaju  Udruženja  dijabetičara  općine  Tešanj mogu  se  dobiti    slijedeći  podaci:.

Ukupan  broj oboljelih  od  šečerne bolesti   na  općini  Tešanj  za  1999.  iznosi  1500 ili  3,6 %   od  ukupnog  stanovništva.

55% oboljelih  su  žene  ili  825 bolesnika.

45% su muškarci  ili 675 bolesnika
Prosjećna starost  oboljelih  je  58  godina.

Prosjećna starost  žena  dijabetičara  je  61 a  muškaraca  56 godina.

Tip-u  1  pripada  166 bolesnika  ili  11% oboljelih  .

Tip-u 2 pripada  1334 bolesnika  ili  89%  oboljelih .

Svi  podaci  su  ilustrovani  na  slijedećim dijagramima:

Iz  ovih  podataka  se  može  zaključiti  da  je  broj  oboljelih  od  dijabetesa  Tip 2  u značajnom  porastu  u odnosu  na Tip 1  oboljelih  koji  su  ovisni o  inzulinu  .Prosjećna starost  oboljelih  je  58  godina .Žene  imaju  veću  incidenciju  obolijevanja  pogotovo  u  postklimakteričnom  razdoblju  .Broj  obolijevanja  od  šećerne bolesti  ne odstupa značajno  prema  broju  oboljelih  u  svijetu  .

S  obzirom  na  produženi  životni vijek  stanovništva, ,novo stvorene civilizacijske  navike  te  sklonošću  mlade  populacije  nepravilnoj  prehrani ( brza  hrana,suhomesnati proizvodi  , sintetske  prehrambene  artikle ,malo  fizičke  aktivnosti i sl) ,  možemo  očekivati u  narednom  periodu  porast  obolijevanja  od  dijabetes melitusa   kao i  porast  komplikacija  koje  ova bolest  u dužem  vremenskom  razdoblju  izaziva , što  može  imati  nesaglediv zdravstvene,socijalne  i ekonomske  posljedice  kada je  u  pitanju  zdravlje stanovnika  naše  općine  .
· Etiologija  i patogeneza

Etiologija  šećerne  bolesti  još  nije u potpunosti  razjašnjena . Naziv  šećerna  bolest označava  bolest  sa  trajnim  povečanjem  šećera  ili  glukoze  u  krvi .Kada  je šečer  u  krvi  preko  10 mmol/l   pojavljuje  se   u  mokrači. 

Glukoza  je  prosti šećer  nastao razlaganjem  ugljikohidrata  u probavnom  traktu  prije nego  što  prodre  u  krv  .. Ona  je  glavni  izvor  energije  u  svakoj  čeliji. Glukoza  se  prenosi   putem  krvi  po  cijelom  organizmu. Organizam  stvara  zalihe  šećera  u  jetri  i  mišićima., u  obliku  glikogena   Jetra  takođe  stvara  šećer  iz  bjelančevina  (napr.  mesa). To  omogučuje  snabdjevanje čelija  glukozom  i  u  vrijeme  gladovanja .Koncentraciju  glukoze  u  krvi  ,njen  ulazak  u  čeliju  regulira  inzulin .Inzulin  je  hormon  koji luče  beta čelije  u  endokrinom dijelu  gušterače .Kada  beta čelije luče  nedovoljno  inzulina  dolazi  do porasta  glukoze  u  krvi  i  pojave  šećerne bolesti  .Kod  pojačanog  lučenja  inzulina  dolazi  do  smanjivanja  koncentracije  glukoze u krvi  i  do  pojave  gladi.

Porast  inzulina  u  mozgu  dovodi  do  gubitka  osjećaja  gladi .

U nastanku  šećerne  bolesti  sudjeluju mnogobrojni  faktori:

Autoimuni  procesi  protiv  insulina , protiv  beta čelija  dovode do  smanjivanja  količine inzulina u krvi  što  opet  dovodi  do  porasta  glukoze  u  krvi  i  razvoja  šećerne  bolesti  .

Smanjena osjetljivost receptora  za  inzulin  dovodi  do  smanjivanja  obima vezivanja inzulina  za receptore , što ima za posljedicu  smanjen   ulaz  glukoze  u  unutrašnjost  čelije ,a porast  glukoze  u krvi  ) .

Sinteza inzulina de  novo (glukokortikoidi  uvećavaju  sadržaj  inzulina sintezom  de novo)

Mutacijski procesi   na  receptorima  za  inzulin  onemogučavaju djelovanje inzulina  .

Rezistencija na inzulin  se karakterizira kao  prereceptorska (abnormalni  inzulin ili inzulinska antitijela),receptorska (smanjen  broj  receptora ili  oslabljeno  vezivanje inzulina) ili  postreceptorska (abnormalni prijenos  signala ,nemogućnost  aktiviranja  receptora  tirozinkinaze)

Sekrecija  interleukina (interleukin   u  interakciji  sa  drugim  leukinima pokazuje  toksićnost na beta ćelije ,što  opet dovodi  do smanjenja lučenja  inzulina )

T limfociti (toksićni  limfociti  za beta  čelije)

I  drugi činioci  dolje  navedeni  mogu  dovesti  do  pojave šećerne  bolesti.

Uzroci nastanka šećerne  bolesti .

· Klasifikacija

U  junu  1997. Internacionalni  ekspertni komitet usvojio  je novu  klasifikaciju  dijabetes  melitusa  .

Novi  klasifikacijski sistem  podrazumjeva  4  tipa  dijabetesa :

tip-1.(ranije tip I  ili IDDM  ili  juvenilni  dijabetes .

tip-2 (ranije  tip II ili  NIDDM,tip II  ili  dijabetes  sa  početkom  kod  odsralih  osoba).

“drugi  specifični tipovi “

gestacijski dijabetes 

U  novom  sistemu   klasifikacije  koriste  se  arapske brojke  da  bi se  izbjegla  zabuna , između  rimskog broja   II  i  broja 11 .

Klasifikacija šećerne  bolesti

Tip-1 (prije tip I  ,IDDM  ili  juvenilni dijabetes )  karakterizira destrukcija beta čelija,prouzročena  autoimunim  procesom .koji  obično  dovodi  do  apsolutnog  smanjenja  sinteze   inzulina .Početak je obično  akutan  i razvija  se  u  toku  nekoliko  dana  ili sedmica .

U  preko  95%  osoba  sa  dijabetesom  tipa-1 , bolest  se  razvije prije  25  godine  života , s  jednakom učestalošću  kod osoba  oba  pola .Najčešće  je  obuhvaćena  mlada  populacija  ljudi  .

Često postoji uz  familijarnu  prisutnost dijabetesa tipa-1 , glutenska enteropatija(celijakija)  ili  drugi  endokrini  poremećaji  .Većina osoba   s  ovim oboljenjem  ima imunološki  izazvan oblik dijabetesa tip-1 sa  antitijelima  na   beta  čelije .Ove  osobe imaju  često  i  druge  autoimune poremećaje  kao  Hašimotov tireoiditis,Adisonovu  bolest ,vitiligo,pernicioznu  anemiju  .Neke  osobe nemaju  antitijela  te pripadaju  posebnoj skupni u  okviru ove  grupe  tzv.  idiopatskom dijabetesu  tipa –1.  

Tip-2 dijabetes melitus (prije označen  kao  NIDDM ,tip  II ili  dijabetes  sa početkom kod odraslih osoba) ,  karakterizira  rezistencija na inzulin  u  perifernim  tkivima  kao i defekt  sekrecije  inzulina  od  strane beta  čelija.Ovo  je najčešća  forma dijabetesa   i čvrsto  je  povezana  sa  familijarnom  historijom dijabetesa ,starijom  dobi ,gojaznošću  i  manjkom tjelesne aktivnosti  ). Češća je  u žena  , posebno u  žena  sa ranijim  gestacijskim  dijabetesom ; u  crnaca  i  južnoamerikanaca i  indijanaca  .Inzulinska rezistencija  i  hiperinzulinemija dovode do  oštećenja  tolerancije  na   glukozu  .Oštećene  beta čelije  se  iscrpljuju , dovode do  intolerancije  na glukozu  i  hiperglikemije  .Etiologija dijabetesa tip –2  je   multifaktorijalna   i  vjerovatno  genetički  bazirana ,ali  također  ima  jaku  vezu  sa  životnim  navikama  pacijenta (vanjski  faktori) .

Tip  dijabetesa  sa različitim  poznatim  etiološkim uzročnicima  svrstan  je  u  skupinu “drugi specifični  tipovi “ . Ta skupina  obuhvaća  :
a.Osobe  s genetskim  defektom  funkcije  beta  čelija .To je oblik  dijabetesa  kod odraslih  koji  počinje u  ranoj  dobi  . 
b.Osobe   sa  defektom  u  aktivnosti  inzulina 
c.Osobe  sa  oboljenjem  endokrinog  dijela gušterače(pancreatitis il i cistična fibroza  sl.)
d.Osobe  sa  oštećenom  funkcijom  gušterače  koja je  vezi  sa  drugim  poremećajima endokrinih žlijezda (npr.  Akromegalija-hipofiza  ,Kušingov  sindrom-nadbubrežna  žlijezda  i  dr.)
e.Osobe  sa  oštećenom  funkcijom  gušterače  izazvanom lijekovima ,hemikalijama  ili  infekcijom .

Gestacijski diabetes  mellitus 
Kod  ovog oblika dijabetesa , za  vrijeme  trudnoće povišena  je vrijednost  glukoze u  krvi , dok  se nakon  poroda  vrijednost  glukoze  u krvi  normalizira  .Ako  povišene  vrijednosti  glukoze  poslije  poroda  i dalje  ostaju , tada govorimo  o dijabetes melitusu . Pojava  gestacijskog   dijabetesa melitusa  svrstava  trudnice  u  rizičnu populacijsku  skupinu  za pojavu  dijabetes melitusa  .

Razlike između  tipa-1  i tipa-2 šećerne  bolesti

	Tip-1
	Tip-2

	-naginje  pojavi  ketoacidoze

-inzulin  je nužan  u terapiji 

-uglavnom  počinje akutno

-u početku  bolesti ,često  gubitak   tjelesne  težine
	-stanje ketoacidoze rijetko

-inzulin  nije  nužan   u terapiji 

-počinje  polagano

-obično  gojazni  ili  normalne tjelesne    težine,obično  bez  spontanog gubitka

	-U  pravilu se javlja kod mladih  osoba,ali je pojava moguća u svim  životnim dobima

-povezanost  sa pojedinim  alelima HLA sistema
	-u pravilu  se pojavljuje  nakon  50  godina života

-nema povezanosti  sa  HLA

	-postoje protutijela na čelije Langerhansovih  otočića (beta  čelije)

-porodična  anamneza  pozitivna u 10%  slučajeva

-50% se javlja u jednojajčanih  blizanaca
	-ne  postioje  antitijela  na čelije  Langerhansovih  otočića

-porodična anamneza  pozitivna  u 30% slučajeva

-gotovo 10%  se javlja  u jednojajčanih  blizanaca


Ispoljavanje  bolesti

Poremećaji koji  karakteriziraju jasno   ispoljenu  šećernu  bolest  su  tipični  i  opšte poznati  :

Najčešće  tegobe koje  takve  osobe  imaju ,po pravilu   jesu  ove :

-pojačano  mokrenje

-žeđ

-mršavljenje praćeno  malaksalošću

-pojačan  osjećaj  gladi

Manje tipične tegobe  koje se  javljaju  sa  šećernom  bolešću:

-kožne  infekcije(čir na koži)

-pojava  svraba na polnim  organima

-trnjenje  ruku  i nogu 

-bolne  smetnje duž  živaca(išijas)

-smetnje  vida

-smetnje  potencije(muškarci)

-poremećaji  menstruacije  itd.

Uzroci tegoba 

Sve   gore navedene tegobe  su  posljedica  nedostatka  insulina .Nedostatak  insulina ne mora biti  potpun  da  bi  se  bolest  ispoljila  .Usljed  nedostatka  insulina ,glukoza  u krvi  se  povisi  i kada količina glukoze u krvi  dostigne  određeni  stepen;ona  počinje  da se putem  bubrega  izlučuje  mokraćom .Kako  nivo  glukoze  u krvi  postaje  sve  veći ,ona se  sve više  izlučuje  mokraćom te  sve više  za sobom  povlači  vodu  .Takve  osobe mokre sve više i  danju  i noću  .Pojačano mokrenje  noću  sve više pada  u oči  jer remeti  san  i  odmor  . Usljed  gubitka  vode  bolesnici  sve  više  žeđaju .  Bolesnici  mogu  da   mokre  i  do  5-6  i  više  litara mokraće  za 24h  .Bolesnici  zbog  toga  i piju , 5-6 l  tečnosti   u toku  dana  i noći  .Žeđ se  pojačava  ukoliko  bolesnici  umjesto  tečnosti uzimaju alkohol , koji  je  po svojoj prirodi  šećer ,a koji opet  povisuje razinu  šećera  u krvi  .U suštini ,čelije su  opkoljene  šećerom   ali  nisu  u  mogućnosti  da  koriste  šećer  jer  nema  dovoljno   prijeko  potrebnog   inzulina  .Zbog  toga  organizam   nadomješta  šećer  razgradnjom    masti  .Posljedica  toga  je mršavljenje i malaksalost  .Ukoliko ove  pojave   traju  duže  vrijeme ,osjećaj  gladi  se  zamjenjuje  nedostatkom  apetita  zbog  čega dolazi  do  nakupljanja  štetnih  materija  u  poremećenu  organizmu  ,pa  to  još  više doprinosi  mršavljenju  i malaksalosti  .

U  djece  i mlađih osoba  ove  tegobe , tipične  za  dijabetes melitus  su  znatno  izraženije nego  u odraslih osoba ,  te se  dijagnoza  mnogo  ranije  postavlja .

Rane faze  razvoja  bolesti

Prije nego što  se  jave  prvi  znaci   koji  ukazuju  na šećernu  bolest  ,posebno  u  odraslih , obično prođe  više decenija  .Razvoj  šećerne  bolesti treba shvatiti  kao  dinamički  proces  koji  je individualan  kod svakog  bolesnika , ponaosob .U stvari , pojavu  prvih  znakova vezanih  za pojavu  šećerne  bolesti , treba  shvatiti  kao  završnu  fazu  u  razvoju   bolesti  .Šećerna bolest postoji  od momenta začeća , pa sve  dok  se  ne  jave  prvi  znakovi  bolesti   koji  pokazuju  da je  ona  tu  .

Svaka osoba koja  je dobila prve znakove  šećerne  bolesti   , u  stvari  je  u  tom  času  samo  saznala  da  ima  šećernu  bolest . Drugim  riječima , bolest je cijelo vrijeme tinjala  ,sve  dok  nije  postala  manifestna  .To  razdoblje  se  zove  predijabetes .

Predijabetes  

Ova  faza  traje različito  dugo  .Ponekad  kod djece  traje nekoliko  godina  a  ponekad  i nekoliko  mjeseci  .Kod  odraslih  ova  faza  traje nekoliko  decenija  .Danas  je  još  uvijek  teško   sa  sigurnošću   utvrditi  ko se nalazi  u  predijabetesnoj  fazi . 

Zbog toga , posebnu  pažnju  treba  pokloniti  populacijskim  skupinama  koje  imaju  povećan  rizik za obolijevanje od dijabetesa (osobe  koje  imaju  pozitivnu  porodićnu anamnezu , gojazne osobe,osobe  preko  65  godina  života .,osobe  sa  visokim  krvnim tlakom ,osobe  sa  povišenim  masnoćama u krvi .žene  koje  su  rađale  djecu  sa  tjelesnom  težinom  većom  od  4500g.).Kod ovih  osoba treba  poduzimati  preventivne  mjere  koje  bi  imale  za cilj  da  se  otkloni  mogućnost  nastanka šećerne  bolesti  ili  makar  da  se  što dulje produži  predijabetesni  period   i  time odloži dan  ispoljavanja bolesti  u  punoj formi  .

Uznapredovale  faze  razvoja šećerne bolesti  .

Faza  predijabetesa ne prelazi neposredno  u  fazu  ispoljene  šećerne bolesti .Ovoj fazi  predstoji  faza  latentnog  dijabetesa , odnosno  faza pritajene bolesti  .U ovoj fazi takođe nema znakova ispoljene  šećerne  bolesti  .Razina  glukoze  u  krvi  je  normalna ili blago povišena. (do  6,2mmol/l).Pacijent je  bez  tegoba .Međutim  ako  se  pacijent  optereti    glukozom   ili pak  bude  izložen  stresu  ,fizičkom  naporu, teškim  infekcijama ,operaciji  i  dr.  dolazi  kod  osoba sklonih dijabetesu , do  povišene  razine  glukoze  u  krvi , kao posljedica  nedovoljnog  lučenja  inzulina  koji  bi  trebao  da  iskoristi  glukozu u  čelijama    i  dovede   je  na   normalnu  vrijednost . Kod   ovih osoba  poremećaj metabolizma  glukoze je prolazan  i  prestaje , čim  prestanu  faktori  opterećenja , koji  su  doveli  do  povišenja  glukoze  u krvi  .Mjere koje se poduzimaju  u  ovoj  fazi  imaju  za cilj  da  vrate  bolesnika  u  predijabetesnu  fazu  i  da  pacijent ostane  što  duže vremena  u  toj  fazi  .

Slijedeća  faza je asimptomatska (bez znakova  bolesti),subklinička ili hemijska  faza šećerne  bolesti . U ovoj fazi  pacijenti  su  bez  tegoba  ,a  razina  glukoze  u krvi  je  normalna .Ako  ove  osobe  opteretimo  glikozom  čak  i  bez  stvaranja posebnih  uslova , dobićemo  vrijednosti  glukoze  i  inzulina  u  krvi   koje  odudaraju  od   vrijednosti  kod osoba koje  nisu  sklone dijabetesu  pod  normalnim  uslovima  . Ako  se poduzmu  mjere  prevencije ,ova faza se  u najboljem  slučaju  može  vratiti  u  prethodnu  latentnu  fazu  i  time  odgoditi  vrijeme  nastanka  dijabetes  melitusa  .

Slijedeća faza je  faza  manifestne šećerne  bolesti    sa  svim znacima  koje ima dijabetes melitus .Ponekad  se  pacijenti  u ovoj  fazi  uz poduzete higijensko - dijetetske  mjere , mogu  vratiti  u prethodnu  fazu  .Oni  moraju  biti  pod  kontrolom  liječnika , ne smiju se opuštati   jer  se bolest  ponovno  može  vratiti  .  

· Klinička  slika

Postoji  više  kliničkih  oblika    uznapredovale  šećerne  bolesti  .

· Tip-1 .Juvenilni  dijabetes  melitus 

Dijabetes  melitus u  mladalačkoj  dobi   (juvenilni  dijabetes),ima svojstva  koja  ga znatno  razlikuju  od  kliničke  manifestacije  ove bolesti  kod  odraslih   i  starijih  bolesnika  .U ovoj životnoj  dobi je rijedak latentni  dijabetes .Bolest  se obično  manifestira  , burnim  kliničkim  simptomima  i  gotovo  se  uvijek radi  o  potpunom  nedostatku   inzulina  u organizmu  ,što daje manifestni  dijabetes  insulinoovisnog  tipa  (Tip 1).

Ovaj je   tip  bolesti   mnogo teži   imajući  u  vidu  klinički  tok bolesti  ,njene posljedice  i prognozu  .

Početak  bolesti   je veoma  brz   sa  klasićnim  simptomima  za  ovu  bolest  :

-polidipsija (prekomjerno uzimanje tečnosti)

-polifagija  (prekomjerno  uzimanje  hrane)

-poliurija (prekomjerno  mokrenje)

-nagli  gubitak  tjelesne težine .

Ponekad juvenilni  dijabetes  može početi  sa  komplikacijama  kao  što su  ketoacidoza i   dijabetička koma .

Ovaj  oblik dijabetesa  je nestabilan .U relativno  kratkim  vremenskim  intervalima  šećer  u krvi  dosta  oscilira ,to jest od  veoma  visokih vrijednosti  do  hipoglikemijskih  koncentracija  što  znatno  otežava  adekvatno  liječenje  .

Ovi  bolesnici  isključivo  reagiraju  na  inzulinsku  terapiju  .

Karakteristike Tip-1 dijabetsa :

-Inzulinemija veoma niska(prisustvo  inzulina  u krvi).

-Koncentracija  glukoze  u  krvi  visoka  (normalno  do  6,2 mmol/l)

-Veoma  izražena glukozurija (šećer  u urinu)

-Veoma  izražena osmotska diureza  (poliurija)

Zbog  gubitka vančelijske  i  čelijske  tečnosti  imamo  hipertoni  vid  dehidratacije  organizma . Zbog gubitka tečnosti poliurijom  ,gubitka  kalorija  glukozurijom , kao  i zbog  ubrzanog  kataboličkog  procesa  u organizmu , bolesnici veoma  brzo  gube  na  tjelesnoj  težini  . Ako  se proces  ne zaustavi  ,veoma brzo  se razvija  stanje ketoacidoze  i  dijabetičke  kome  .

· Latentni  dijabetes  melitus

Ovaj  oblik  dijabetesa  kod  odraslih   i osoba u starijoj životnoj  dobi može  dugo vremena ostati  neotkriven   i  bez  ikakvih  simptoma  .Može  se razvijati  godinama  bez  tegoba  i  često  je povezan  sa  gojaznošću  .Rijetko prelazi  u  ketoacidozu  i ima slabu  reakciju  na primjenu  inzulinske terapije.  

Karakteristike:

-inzulinemija  gotovo normalna  ili  blago  smanjena

-glikemija  blago  povećana

-rijetka je  glukozurija

-nema osmotske  diureze

-nema  dehidratacije organizma

-česte  su  reaktivne hipoglikemije  kod odraslih  u ranoj  fazi  .

Nakon  obroka  dolazi  do hiperglikemije ,što predstavlja podražaj  za pojačano  lučenje  inzulina ,ali  znatno  sporije , nego  kod  zdravih  osoba  .Količina   izlučenog  inzulina je veća  od potrebne  što  dovodi  poslije  3-5  sati  do pada  glikemije  ,tj. do stanja relativne  hipoglikemije  .

Zbog ove hipoglikemije  ovi  bolesnici  imaju  pojačanu  glad  i  uzimaju  veće količine  hrane  ,što  ih  čini  gojaznim  .Često   se kaže  “gojazni su  što  su  dijabetičari  ,a  ne  da  su  dijabetičari  zato  što  su  gojazni “  .

Podatak  o  pojavi  izrazite  gladi  nekoliko sati  iza  obroka  kod  gojaznih  osoba  pobuđuje sumnju  da je u pitanju  početna faza dijabetesa .Noćno  mokrenje kod  muškaraca  a svrab  kod  žena  često  su  prvi  znak  bolesti  . Često  se javljaju  smetnje  vida,parestezije,smanjena potencija kod  muškaraca  kao  prvi  znakovi  bolesti  .

Važno  je razlikovati  poremećaj  glikoregulacije  zbog gojaznosti  i pojavu  gojaznosti  zbog  dijabetesa  .Za  razlikovanje  ova dva pojma  može  poslužiti  krivulja    lučenja inzulina , u toku  testa opterećenja glukozom  .Kod gojaznih osoba , inzulinemije imaju  velike  vrijednosti ,vrh krivulje  se dostiže poslije  45  minuta .Kod gojaznih  dijabetičara  vrh  krivulje  inzulina  se dostiže tek  poslije  2h  od  trenutka  opterećenja glukozom  . 

Nalaz  hiperlipidemije  grupe  IV , upučuje nas na dodatne  testove  otkrivanja latentnog  dijabetesa  .

Značaj  otkrivanja  latentnog dijebetesa:

Omogučava  bolesniku  pravodobnu terapiju

Spriječava razvoj ireverzibilnih  komplikacija.

Omogućava kvalitetan  život

Čuva radnu  sposobosnot

Omogućava  dug  život  .

Smanjuje  materijalne troškove  liječenja.

Daje  bolesniku   osjećaj  korisnog  člana porodice  i  društva .

Preporuke   za  skrinig  test  kod asimptomatskih  osoba

Vrijeme  prvog  testa  i  ponavljanih  testova  .

Test  u  dobi  od  45  godina  : ponavljati  svake  tri  godine

Test   prije navršenih  45  godina:ponavljati  češće  od  3 god. Ako  pacijent  ima  1  ili  više  faktora rizika:

-Gojaznost >= 120% poželjne  težine  ili  BMI>=27kg  na  m.kv.

-najbliži  srodnici  sa dijebetes  melitusom

-pripadnik  visoko  rizične  skupine (Crnci  ,Latinoamerikanci,Indijanci ,Azijati)

-Historija gestacijskog dijabetesa ,ili beba  rođena TT  preko  4032g.-hipertenzija >=140/90

-HDL  nivo holesterola (0,90 mmol/l ) ili  triglicerida  >=2,83mmol/l)

Klasična  klinička slika   dijabetes melitusa
Klasična slika  dijabetesa  podrazumjeva  trijas  simptoma :

Poliuriju (pojačano  mokrenje i  količinski  puno  mokraće ,10-15l za 24h)

Polidipsiju (pojačna  i stalna  žeđ,pacijenti  moraju  piti 10-15 l tečnosti  za  24h zbog  gubitka  velikih  količina tečnosti mokrenjem).

Polifagija (pojačan  apetit,stalna glad ).I  pored  unošenja velikih  količina  hrane  bolesnici  gube  na tjelesnoj  težini  i  po  15-20  kg).

Klasična simptomatologija je obično prisutna  kod  bolesnika  mlađe  dobi  ,ali  se  ponekad  i  neliječeni  dijabetes  tip –2  zna naglo pogoršati , kada se pojave klasični  simptomi   dijabetesa  .

Dijabetes tip-1  obično  se otkriva u  roku od  10-20 dana  od  momenta obolijevanja  ,dok  kod   dijabetesa   tip-2  zna  proći  i  po  nekoliko  godina   od  pojave bolesti  do  njenog  dijagnosticiranja .  ( osim  trijasa simptoma  ovi  bolesnici  se  žale  na  slabost,malaksalost , pospanost,gubitak  TT)  .

Zbog  smanjene  otpornosti  organizma kod  ovih  bolesnika česte  su  kožne  gnojne  infekcije  kao  i druge  upalne  bolesti  .Kod žena je  čest  svrab na genitalijama  zbog  gljivica  u  urinu  kojima pogoduje  visoka koncentracija  šećera  u urinu , koji  služi  kao podloga .

Fizikalni  pregled:

-određeni stepen dehidriranosti  organizma

-suha koža  koja je  hrapava  i ispucala

-zacrvenjena sluzokoža

-obložen  jezik   sa ragadama

-često se  nađe  hipotenzija   uz  povišenu  temperaturu.

-u  podmaklom  stadiju  bolesnik  se osjeća   na   aceton  kao i prostorija gdje  boravi .

-disanje  bolesnika je duboko  i  usporeno  .

-bolesnik  je  nezainterosovan  za okolinu ,pospan,konfuzan,zbunjen  (ovisno  o stepenu  dehidratacije)

-prekoma i   dijabetička  koma  .

Komplikacije  dijabetes  melitusa

Komplikacije  koje  se  javljaju  kod dijabetičnih  bolesnika mogu se podieliti na :

a.Akutne dijabetične  komplikacije

b.Hronične dijabetične  komplikacije

U akutne  dijabetične  komplikacije  spadaju  

a..Dijabetična   ketoacidoza i dijabetična  koma

b.Hiperosmolarno  neketotično  stanje  i  koma

c.Acidoza  mliječnom  kiselinom

d.Hipoglikemijska  kriza  i  hipoglikemijska  koma  

Hronične  komplikacije dijabetes melitusa

a.Dijabetična angiomiopatija (oštećenje krvnih  žila)

b.Dijabetična  nefropatija (oštećenje  bubrega)

c.Dijabetična retinopatija (oštećenje mrežnjače)

d.Dijabetična polineuropatija (oštećenje  živčanih  vlakana)

e.Dijabetična  gastroenteropatija (oštećenje  sluznice probavnog  trakta)

f.Cerebrovaskularni  insulti (moždani  udar)

Dijabetes melitus nakon  65.  godine  života

Pojava  dijabetesa  u ovoj  životnoj dobi  ima svoje karakteristike . 

Starenjem čovjeka  dolazi  do  oštećenja   genetskog aparata  i  slabljenja   regulacijskih  mehanizama . U toku  procesa  starenja utvrđena  je progresivna  atrofija  Langerhansovih  otočića , kao i progresivno  smanjivanje  sekrecije  inzulina  .Dijabetes  u  ovoj  životnoj  dobi  nije manje čest , od  pojave  u  drugim  životnim  dobima .Kod starijih  ljudi  često  je  udružen sa  drugim bolesnim  stanjima koja  imaju  hroničan  tok  kao npr. hipertenzija,ateroskleroza ,cerebrovaskularne  bolesti  i sl.

U  ovoj životnoj dobi posebnu ulogu  ima gojaznost  , koja progresivno dovodi  do  smanjene  tolerancije  na  glukozu  u  odnosu  na  mlade  .

Kod ovih  osoba postoji  mogućnost izmjene  kvalitete inzulina   kao i promjene osjetljivosti  čelijskih  receptora prema vlastitom  inzulinu .

Klinički  tok  je neprimjetan  bez simptoma  i  dijabetes  se slučajno   otkrije  .Rijetko  se postavlja dijagnoza sa već  razvijenim  akutnim  komplikacijama (ketoacidoza , hiperosmolarna neketogena  koma).

Simptomi  su  blagog  karaktera  (polidipsija,blaži  gubitak  tjelesne  težine  ,nesanica, poliurija  i  dr).

Hiperglikemija se dobro podnosi  i  sporije  se vraća  na   na  niže  vrijednosti   i  pod  inzulinskom  terapijom  .Glukozurija je umjerenog   stepena (15-20g/24h).Acetonurija  je rijetka.Dijabetička koma se  razvija sporo  i  nije duboka  .Laktična acidoza   često  ide  sa  kardiogenim  šokom   u  postinfarktnim  stanjima .

· Dijagnostika šećerne  bolesti

Uz jasnu kliničku sliku  i visoku glikemiju dijagnoza  je jednostavna. Osobe  sa oštećenom  tolerancijom  prema  glukozi  predstavljaju  riziko  grupu    za  razvoj  manifestne šećerne  bolesti  . Kod takvih  osoba  u oko  5  %  slučajeva razvije se  manifestna  bolest    u   prvoj godini  , dok se  u oko  50  %  slučajeva  bolest  razvije  u  vremenskom  periodu   od    10  godina.

 Algoritam 1. Šema za  postavljanje dijagnoze  šećerne  bolesti  .

Ako  su  poznati uzroci sekundarnog dijabetesa (u nas najčešći pankreatični i steroidni)   , tada  se obično  radi o nekom specifičnom tipu šećerne bolesti .Ako se  ne  znaju  uzroci dijabetesa   dijagnoza  se  postavlja  algoritmom  1.Važno je napomenuti značaj  kliničkog toka  bolesti. Ako se unutar 6 mjeseci  ne može održavati normoglikemija tabletama  bez davanja inzulina , najvjerovatnije se radi o šećernoj  bolesti  tipa 1 (manje od 10% bolesnika) .

Dijagnoza šećerne bolesti u trudnoći postavlja se naknadno   tj. ako  žena  koja je imala šećernu bolest u trudnoći , a nakon poroda  ima  normalan  šećer najmanje   6 mjeseci ,radi  se  o  gestacijskom dijabetesu . Ako je tolerancija glikemije i tada poremećena , radi se o šećernoj bolesti koja se pojavila prvi  puta  u  trudnoći.

Veliko  značenje  za dijagnozu  i  klasifikaciju  dijabetesa ima  HbA1c (glikozilirani hemoglobin )  .

Njegovo značenje za sigurnost  dijagnoze dijabetesa , dužine  njegova   trajanja , kao  i  stepena  disregulacije  glikemije je nezamjenljivo .Svako   povečanje iznad  6,2 %  je znak  metaboličkog poremećaja  ugljikohidrata  .

Tabela 1 Značaj  glikoliziranog  hemoglobina u  dijagnozi .
	Referentna  vrijednost  HbA1c
	 6,2 %
	Normalna regulacija glukoze

	Povećanje  vrijednosti  HbA1c
	>6,2-7,4%
	DM tip-2.(INDDM)

	Svaka  koncentracija    HbA1c
	>  7,4%
	DM  tip –1(IDDM)


Specifičan  dijagnostički  postupak  za dijabetes melitus  je  mjerenje sposobnosti  endokrinog  pankreasa  da  na  podražaj  unošenja  glukoze , odgovori  lučenjem  potrebnog  inzulina .Ova metoda  se  naziva  RIIT (radioimunoinzulinski  test) .Ona  podrazumjeva  mjerenje  inzulinemije na  tašte ,i  praćenje inzulinemije   na vještački  izazvanu  hiperglikemiju .Prate se vrijednosti glikemije  i inzulinemije  u određenim  vremenskim  razmacima .Prate  se pikovi  glikemije  i inzulinemije  .Podaci  se  nanose na dvije krivulje  i  pregledno  se kompariraju  .

· Prevencija dijabetes  melitusa

Prevenciju  dijabetes  melitusa možemo  posmatrati  kroz  tri  aspekta  :

Primarna prevencija dijabetesa

Sekundarna prevencija dijabetesa

Tercijarna prevencija dijabetesa

Mjere primarne  prevencije  dijabetes  melitusa 

-pojačati  tjelesnu  aktivnost

-smanjiti tjelesnu  težinu

-promjeniti  način  ishrane

-Edukacija  bračnih partnera dijabetičara  u savjetovalištu ,ukazati im da njihovo potomstvo  ima  predispoziciju  za dijabetes  melitus  te objasniti stepen  rizika  nastanka ove  bolesti .

Mjere  sekundarne  prevencije  dijabetes  melitusa

-rano  otkrivanje  bolesti

-pravilno  terapeutsko vođenje  bolesti

Tecijarna  prevencija

-predpostavlja  mjere  koje  će  odložiti  ili  izostaviti  nastanak  kasnih  komplikacija

-aktivno  terapeutsko vođenje  bolesnika  od  strane  liječnika 

-edukacija bolesnika

-samokontrola

-samostalno  vođenje terapije  educiranog   bolesnika

-njega  dijabetičnog stopala  i  spriječavanje  komplikacija  koje vode  u gangrenu  i  amputaciju .

-blagovremena  fotokoagulacija oboljelog  oka  (zaustavljanje  daljnjeg gubitka  vida).

Praćenje bolesnika sa  šećernom bolešću

Algoritam 2.Praćenje  bolesnika oboljelog  od  šećerne  bolesti.
Prvi pregled je uvod u terapijsku edukaciju bolesnika. Bolesnik mora dobiti opšte upute, te prema mogućnostima opšta saznanja  o šećernoj bolesti. Pregled obavezno sadržava uz opšti status i anamnezu procjenu faktora rizika razvoja komplikacija (kardiovaskularni status, osjeti i refleksi – posebno na stopalima, detekcija eventualnih uzroka sekundarnog dijabetesa). 

Za sve bolesnike od šećerne bolesti tipa 2 treba  predvidjeti pregled  očnog  dna . Pregled će se ponavljati u intervalima od dvije godine ako nema promjena , a ako se nađu promjene na  fundusu , ponašati  se  prema oftalmološkoj preporuci. Većinu bolesnika od šećerne bolesti tipa 2 moguće je pratiti u  okviru  porodične  medicine .Konsultacije  specijaliste  dijabetologa vršiti  povremeno . Kod bolesnika od šećerne bolesti tipa 1 ovaj pregled treba napraviti u toku prvih 5 godina i ponavljati povremeno . Savjetovati prestanak pušenja  u pušaća .

Ciljevi kontrole postavljaju se individualno. 

Tablica.2 Obavezna  kontrola parametara  kod  tip-2  šećerne bolesti

Ciljevi kontrole tipa 1 šećerne bolesti su što niža glikemija .Naznačiti opasnost od  hipoglikemije . I u ovih bolesnika treba pratiti kardiovaskularne rizične činioce – posebno lipide i krvni tlak kako je prikazano na odgovarajućim tablicama. Oboljeli sa povišenim  vrijednostima  lipida  ima  veću  sklonost  prema  hroničnim  komplikacijama  šećerne  bolesti  . (Tablica  2,3)
Bolesnici između pregleda sami kontroliraju glikemiju , prate svoju tjelesnu težinu i opće stanje. Oboljeli  koji ne primaju inzulin mogu   sami  pratiti  šećer  u krvi  i  mokraći , čime se može dobiti grubi uvid u stanje reguliranosti  šećerne  bolesti . 

Bolesnici koji primaju inzulin trebaju najmanje jedanput dnevno pratiti glikemiju , a oni na intenziviranom inzulinskom liječenju četiri puta dnevno. 

Tablica 3. Ciljevi  kontrole lipida  u Tipu 1  prema stepenu  arterijskog  rizika

	
	Nizak
	Srednji
	Visok

	Ukupni holesterol
	<4,8
	4,8-6
	>6

	LDL holesterol
	<3,0
	3,0-4,0
	>4,0

	HDL holesterol
	<1,2
	1,0-1,2
	>1,0

	Trigliceridi
	<1,7
	1,7-2,2
	>2,2


Ciljevi kontrole  krvnog  pritiska

Uz normalnu  albuminuriju  RR  <135/80mmHg

Uz povećanu  albuminuriju   RR < 130/80mmHg

Tablica 3.Kontrola šećera u  krvi  

 

· Terapeutsko  vođenje  dijabetes  melitusa

Ključni  principi terapeutskog vođenja  dijabetes  melitusa

a.Obuka  bolesnika (edukacija)

b.Odgovarajuća  ishrana  bolesnika

c.Tjelesna aktivnost

d.Medikamentozna terapija

Edukacija  bolesnika

Cilj  edukacije  je  obučiti bolesnika što  sam   sebi  može uraditi ,kako  bi  što  kvalitetnije obavljao  svoje životne  aktivnosti  te  kako  bi  njegov  život  bio  što  duži  i  bez  komplikacija  .Etape  edukacije:

- potpuno  upoznavanje  bolesnika  o   dijabetes  melitusu , njenom nastanku , toku   i  komplikacijama  do  kojih može  doći.

-potencirati  značaj  samokontrole  i  značaj  samopomoći 

-naglasiti  značaj  higijensko dijetetskog  režima   ishrane.

-naglasiti  značaj  tjelesne aktivnosti  

-upoznati  bolesnika  sa  terapijom  koju uzima  te komplikacije  do  kojih  može  doći   u toku  upotrebe lijekova.

Dijeta  za dijabetičare 

U principu  bolesnik  treba da unese  u organizam  hranljive sastojke  u  odgovarajućem  omjeru :

-15-20 %  bjelančevina

-25-30 %  masti

-55-60 %  ugljikohidrata

Osnovne  preporuke  o  ishrani  bolesnika  od  šećerne  bolesti

U  liječenju  šećerne  bolesti  ishrana  je  jednako  važna  kao  i  davanje  insulina,  a  kod  dijabetesa  u  starijim  godinama  i  važnija  od  lijekova  za  šećernu  bolest.  Zato  je  poznavanje  načina  ishrane  jako  bitno  za  svakog  dijabetičara. Većina  bolesnika  se  može  liječiti  samo  dijetom.  Energetska  vrijednost  hrane  mora  biti  takva  da  bolesnika  dovede  u  okvire  idealne  tjelesne  težine.Postoje  razlike  u    liječenju  dijetom  bolesnika  sa  šećernom  bolešću  ovisnom  o  inzulinu  i  bolesnika  s  dijabetesom  neovisnim  o  inzulinu.

Diabetes  melitus  ovisan  o  inzulinu:

Način  ishrane  nije  od  kritičnog  značaja,  jer  se  doza  inzulina  može  prilagođavati                 potrebama.

Bolesnici  često  nisu  pretjerane  tjelesne  težine  pa  nije  potrebna  redukcija  dnevnog  energetskog  unosa.

Ako  se  javi  gubitak  apetita  potrebno  je  nastaviti  uzimati  inzulin,  a  unos  energije  očuvati  tekučom  hranom  (mlijeko,  sokovi,  juhe).

 Ciljevi  dijete  za  pacijente  sa  dijabetesom  (šećerna  bolest)  su:

Energetski  unos  i  održavanje  razumne  tjelesne  težine.

Ugljikohidrati:  55 – 60 %  ukupnog  energetskog  unosa. Nerafinirane  složene  ugljikohidrate  sa  mnogo  vlakana  dati  umjesto  visoko  rafiniranih  ugljikohidrata.  Prihvatljive  su  manje  količine  sukroze  i  drugih  rafiniranih  šećera  što  zavisi  o  metaboličkoj  kontroli.

Bjelančevine – ne  manje  od  0,9  g/kg  tjelesne  težine,  ili  približno  do  20 %  ukupnog  energtskog  unosa,  ali  može  biti  potrebna  dalja  modifikacija  i  individualizacija  unosa  bjelančevina  u  trudnoći , pri  dojenju,  u  starosti,  ili  kod  postojanja  i  bubrežnih  bolesti.

Ukupno  unošenje  masti  manje  od  30 %  unesenih  kalorija,  ne  više  od  10  %  zasičenih,  a  ostatak  od  jednostruko  nezasičenih  masti.

Tipični  obrazac  dijete  može  biti  sastavljen  od  20 %  kalorija  za  doručak,  35 %  za  ručak,  30 %  za  večeru i 15 %  za  većernji  obrok  (obrok  u  21  sat  kod  inzulin  ovisnog  dijabetesa).

Primjer dijete :

Dijeta   za  šećernu  bolest -DIABETES MELLITUS 

Doručak:

Hljeb-kruh  50g(1  jed. 25g.  Sadrži  15g ugljenih  hidrata,2 g bjelančevina)-ZAMJENE -Pšenični  hljeb  bijeli  25g, ili kokuruzni 35g,kuhano  tijesto -valjušci , makaroni ,pirinač I sl. 100g.  ili  od  povrća  : krompir kuhani  ,pečeni  100g,grah   sušeni , kuhani 100g,kukuruz  kuhani  80g )

Nemasno  meso  ili zamjene 1  jed. Npr. 30g  šunke,    ili  45 g posnog  kravljeg  sira  ili  1  jaje  ili  45 g  salame  ili  1/4  standardne  kutije  sardine,Buter 1  čajna  kašika ili  5g.Mlijeko  240g  ili  jogurt  200g  ili  kiselo  mlijeko  200g

Užina:

Hljeb -kruh 25g (1  jed.  Sadrži  15g ugljenih  hidrata,2 g bjelančevina)-ZAMJENE -Pšenični  hljeb  bijeli  25g, ili kokuruzni 35g,kuhano  tijesto -valjušci , makaroni ,pirinač I sl. 100g.  ili  od  povrća  : krompir kuhani  ,pečeni  100g,grah   sušeni , kuhani 100g,kukuruz  kuhani  80g )

Meso  ili  zamjene  1 jed. Npr. 30g  šunke,    ili  45 g posnog  kravljeg  sira  ili  1  jaje  ili  45 g  salame  ili  1/4  standardne  kutije  sardine,posne  ribe  30g

Ručak:

Supa  od  povrća   bez  rezanaca  po  želji .Hljeb-kruh 50g.

Povrće  A 200g   ev.  I  više IZBOR (Špargla,keleraba,slatki  I kiseli  kupus ,krastavci.zelena  salata ,gljive,peršun,zelena  paprika,cvekla  ,karfiol,boranija,paradajz,blitva ,kelj,spanać )

Povrće B do  100g(1jed.  Sadrži  7g ugljenih  hidrata,2g  bjelančevina,I neznatne  količine masti):šargarepa,crni  luk,grašak  zeleni).

Meso  mršavo  90 g(1 jed. Npr. 30g  šunke,    ili  45 g posnog  kravljeg  sira  ili  1  jaje  ili  45 g  salame  ili  1/4  standardne  kutije  sardine,posne  ribe  30g

Ulje  za  pripremu  jela ,2  čajne  kašike  ili 10g.

Voće 1  jed npr.  Manja  jabuka  ili  dvije  narandže.(IZBOR)Nprl 1 jed.  Jabuke 80g, ili  jabuke  pire 100g,ili kajisije  svježe  100g,breskve  100g,kruške  75g,šljive 100g,trešnje  75g,grožđe 75g,lubenice  175 g,kupine  150g,maline 150g,jagode 150g,borovnica 150g,narandže 150g,mandarine  150g,sok  od  narandže 100ml,banane 50g,dinje  200g,ananas 80 g,kivi 80g)

Užina

Voće  2  jedinice (Npr. 1 jed.  Jabuke 80g, ili  jabuke  pire 100g,ili kajisije  svježe  100g,breskve  100g,kruške  75g,šljive 100g,trešnje  75g,grožđe 75g,lubenice  175 g,kupine  150g,maline 150g,jagode 150g,borovnica 150g,narandže 150g,mandarine  150g,sok  od  narandže 100ml,banane 50g,dinje  200g,ananas 80 g,kivi 80g)

Večera

Hljeb.kruh 25g (1  jed.  Sadrži  15g ugljenih  hidrata,2 g bjelančevina)-ZAMJENE -Pšenični  hljeb  bijeli  25g, ili kokuruzni 35g,kuhano  tijesto -valjušci , makaroni ,pirinač I sl. 100g.  ili  od  povrća  : krompir kuhani  ,pečeni  100g,grah sušeni - kuhani 100g,kukuruz  kuhani  80g )

Povrće "A" 200g (Povrće  A 200g   ev.  I  više IZBOR (Špargla,keleraba,slatki  I kiseli  kupus ,krastavci.zelena  salata ,gljive,peršun,zelena  paprika,cvekla  ,karfiol,boranija,paradajz,blitva ,kelj,spanać)

Meso mršavo  60g ili  2  jajeta  ili  90 g  posnog  sira.(1 jed. Npr. 30g  šunke,    ili  45 g posnog  kravljeg  sira  ili  1  jaje  ili  45 g  salame  ili  1/4  standardne  kutije  sardine,posne  ribe  30g

Ulje  za pripremu  jela  2  čajne  kašike  ili  10g.

Voće  1 jedinica  npr 1  manja  jabuka.,narandža  Ili  slično.

Obrok  prije  spavanja

Mlijeko  240g  ili  jogurt  200g  ili  kiselo  mlijeko  200g.

Zabrane: šećer,kolač,med,čokolada,bombone,slatkiš ,gazirani  sokovi ,mutni sok  i sl.

Koristiti  natren   

Dozvoljeno  po  želji  :  čaj,čista  supa,kafa,limun,senf,biber,sirće)

Liječenje šećerne bolesti tipa 1 i trudničke šećerne bolesti

1.Liječenje  inzulinom  pod  nadzorom  liječnika .

2.Pravilna ishrana  za dijabetičare

3.Fizička  aktivnost .

 Liječenje šećerne bolesti tipa 2

1.Dijabetična  dijeta.

2.Fizička  aktivnost

3.Lijekovi  u  tabletama.

4.Liječenje  inzulinom  u  slučaju  neadekvatne  regulacije  šećera  sa  tabletama  i  dijetom  .

Važno je bolesniku objasniti vrijeme djelovanja  inzulina  te  shodno  tome , prilagoditi raspored obroka. Upozoriti   bolesnike  na  mogućnost   pojave  hipoglikemije  nakon  davanja  inzulina  ukuliko bolesnik  ne  uzima  hranu  .

· Zaključak:

Šećerna bolest je najčešći  metabolički  poremećaj  u  organizmu  čovjeka .Osnovna karekteristika  šećerne  bolesti  je  poremećena regulacija  glukoze  u krvi ( povišena  vrijednost  glukoze  u  krvi).Bolest  je  neizlječiva , hroničnog  toka   i  traje do  kraja  života  . U  nastanku  šećerne bolesti  učestvuju  mnogoborojni   faktori  npr. nasljeđe,genetska predispozicija, autoimune  bolesti   kao i mnogobrojni vanjski  faktori .Bolest  u  svom toku  prolazi kroz  brojne  faze  počevši  od predijabetesa , latentnog  dijabetesa,asimptomatrskog  dijabetesa   pa  sve do  razvijene  faze  bolesti . Prema  međunarodnoj  klasifikaciji  postoji  četiri  oblika  dijabetesa . tip-1.(ranije tip I  ili IDDM  ili  juvenilni  dijabetes ,tip-2 (ranije  tip II ili  NIDDM,tip II  ili  dijabetes  sa  početkom  kod  odraslih  osoba).,“drugi  specifični tipovi “ i  na  kraju gestacijski dijabetes .Svaki  čovjek  u  svom  životu  može oboljeti  od  šećerne  bolesti  uslijed djelovanja  različitih  faktora .Međutim  postoje  određene  skupine  ljudi  koje  češće  obolijevaju  od  dijabetesa  melitusa  .To  su  prije  svega : 

a.Osobe  koje  imaju  pozitivnu  porodićnu anamnezu (u  porodici  ima  oboljelih  od dijabetesa).

b.Gojazne osobe 

c.Osobe  preko  65  godina  života .

d.Osobe  sa visokim  krvnim tlakom 

e.Osobe  sa  povišenim  masnoćama u krvi .

f.Žene  koje  su  rađale  djecu  sa  tjelesnom  težinom  većom  od  4500g.

Bolesnici    kod  kojih  je postavljena dijagnoza  bolesti , moraju  odmah  od  liječnika dobiti sva neophodna  saznanja  o  bolesti , njenom  nastanku , njenim  kliničkim  oblicima , mogućim komplikacijama , načinu  liječenja  i  prognozi .Dobro  obavješten  bolesnik  je  spreman  za  saradnju  ćime  se  stvaraju  pretpostavke  za kvalitetnije  liječenje  i  bolje  vođenje  dijabetes melitusa .

Jedno od najvažnih  mjesta  u  zdravstvenoj  zaštiti  oboljelih  od  dijabetesa  zauzima   preventivna  djelatnost .

S obzirom  na  veliki  porast  oboljevanja od  šećerne  bolesti   od  neobične  važnosti  je  preduzimanje mjera  primarne  ,sekundarne  i  tercijarne  prevencije  dijabetesa  .

Upotrebom mjera  prevencije   u  tretmanu  šećerne  bolesti , biti  ćemo  u prilici  otkriti  stanje predijabetesa , latentnog  dijabetesa  te  odložiti  na  što  duže vrijeme , nastanak  manifestne  šećerne  bolesti , smanjiti  brojne  komplikacije  , produžiti  životni  i  radni  vijek  oboljelih  od  dijabetes  melitusa . 

Pored zdravstvenih radnika   i  udruženja   građana  oboljelih od  dijabetesa , u rješavanju ovog  problema moraju se  uključiti  prvenstveno  članovi  porodice , uži  članovi  kolektiva ,škola i organizacija  u  kojima  oboljeli  provodi   duži  vremenski   period   svog   života .

Zdravstvena  zaštita  mora  biti  multidisciplinarna  sa  aspekta  subspecijalnosti  , pružanja medicinske  usluge  , dijagnostike  i   terapeutskog  vođenja Značajno  mjesto  zauzima zdravstvenio  prosvjećivanje , edukacija  putem  predavanja  ,medijske  prezentacije  u  kontakt  programima .

Važnu  ulogu ima porodični  liječnik  i  patronažna sestra  .

Iako je  šećerna bolest  neizlječiva  edukacijom oboljelih , pravilnim  liječenjem i prehranom  bolesnici  mogu  proživjeti  cijeli  radni  i  životni  vijek  bez  komplikacija što je i cilj  bolesnika , zdravstvenih  radnika  ali  i  društvene zajednice  . 

Na   mikronezijskom  otoku Nauru  boluje 35% stanovnika od dijabetesa. U  Čileu ,indijansko  pleme  Mapuche boluje  0,5 %  stanovnika. Učestalost  na Malti  7,7 % .Većina zemalja sa bjelačkim  stanovništvom ima učestalost  2-6 % od obolijevanja od dijabetesa .

-promjena genetske  strukture(HLA  antigen odgovoran  za  diabetes typus I )

Vanjski  faktori

Autoimuni  proces








-način  življenja


-ishrana(gojaznost)


-tjelesna  aktivnost


-tjelesna inaktivnost


-deficit  proteina  u ishrani


-toksini  koji  djeluju     na  gušteraču.


-virusne  infekcije 


-bakterijske infekcije


-stres


-alkoholizam





-etiološki  faktori  koji stvaraju  uslove  za  pokretanje procesa koji  vode destrukciji  beta  čelija  ili  promjeni  njihove  funkcije.





Diabetes  melitus


(šećerna bolest)





�





�





�





� EMBED MSGraph.Chart.8 \s ���





�





Poznati uzroci  


sekundarnog dijabetesa








Bez  poznatih  uzroka  sekundarnog  dijabetesa


Markeri Tip 1.(cp,inzulin,dob,simptomi, i dr)





Drugi  specifični  tipovi  bolesti

Tip 2

Broj  oboljelih  u  odnosu  na  ukupan  broj stanovnika općine  Tešanj





Broj  oboljelih  prema spolu  





Broj oboljelih  prema tipu dijabetes  melitusa  na  općini  Tešanj

